Turid Thomassen

Turid Thomassen (født 19. april 1965 på Stathelle) er en norsk politiker som var partileder for partiet Rødt fra 2010 til 2012. I stortingsvalget 2017 var hun Rødts førstekandidat i Oppland. Hun har samme posisjon ved valget i 2025.Lister ved stortingsvalget 2025 på valg.no; besøkt 11. juli 2025.

Thomassen er rådgiver i administrasjonen ved Fakultet for film, TV og spill ved Universitetet i Innlandet (tidligere Høgskolen i Lillehammer),Profil på universitetets nettsted; besøkt 11. juli 2025. der hun også har vært hovedtillitsvalgt for Norsk tjenestemannslag.

Hun er kommunestyrerepresentant i Lillehammer fra 1999 og stod på førsteplass på Rødts Oppland-liste ved stortingsvalget 2009. Thomassen ble valgt som leder i Rødt (etter Torstein Dahle) på partiets landsmøte 30. mai 2010, etter mange år som medlem i Rød Ungdom, Rød Valgallianse og Arbeidernes Kommunistparti. Hun ble etterfulgt av Bjørnar Moxnes som ny partileder 6. mai 2012.TV 2, 6. mai 2012: Bjørnar Moxnes (30) er Rødts nye leder

Hun har tre barn og er samboer med politikeren Aksel Hagen, som er tidligere stortingsrepresentant for SV. I 1984 var hun en av deltakerne Trond-Viggo Torgersens ungdomsdokumentar Nesten voksen.Lørdagsrevyen 29.05.10 – NRK Nett-TV

 Referanser 

 Eksterne lenker 



Kategori:Rødts ledere
Kategori:Personer fra Bamble kommune
Kategori:Fødsler i 1965